Tuttugasti og sjöundi fundur stjórnar LK 2019 - 2020 var haldinn miðvikudaginn 18. desember kl. 20:30 í fundarsíma . Mætt eru Arnar Árnason formaður , Herdís Magna Gunnarsdóttir varaformaður , Jónatan Magnússon ritari , Bessi Freyr Vésteinsson og Rafn Bergsson meðstjórnendur ásamt Jóhönnu Maríu Sigmundsdóttur framkvæmdarstjóra sem jafnframt ritar fundargerð . Samþykkt fundargerða síðustu funda . Samþykktar og verða birtar á naut.is að fundi loknum . Kolefnissporsskýrsla . Skýrslan er tilbúin og stjórn búin að fá kynningu á henni . Næst er að meta hvort LK telji þurfa frekari vinnu á efni skýrslunnar . Tölur í skýrslunni snúa eingöngu að losun , ekki er reiknað með þeirri bindingu sem fyrirfinnst á ýmsum stöðum innan greinarinnar eða fullri úrvinnslu aðfanga og öðru sem kemur á móti . Nú er búið að samþykkja búvörusamninga sem gefa ný tækifæri til að vinna frekar að minni losun og bindingu . Hugmyndir koma fram um að móta vinnu með RML um þær niðurstöður sem eru komnar og framhald vinnunnar sem m.a. gæti komið fram í ráðgjöf til bænda . Að því loknu þarf að setja fram kynningu til starfshóps um loftslagsmál á niðurstöðunum og skoða svo kynningar fyrir helstu samstarfsaðila LK áður en lengra er haldið . Nú líður að hátíðum og því verður ekki mikil hreyfing fyrr en á nýju ári . Nautakjötsverkefni . Höskuldur heldur áfram að eiga samtal við sláturleyfishafa að beiðni stjórnar . Næst er samtal við RML , stjórn vill senda erindi til þeirra um samstarf . Góð greining liggur hjá LK um stöðu framleiðslunnar . Rekstrarhlið greinarinnar verður oft út undan og því þarf að mæta . Matar - og verðmætasóun . Verkefni sem Tjörvi Bjarnason er með . Kynnt fyrir stjórn . Önnur mál . – Gestapennar . Verkefni komið af stað , 2 greinar í desember . Margrét fær viðeigandi skjöl frá fráfarandi framkvæmdarstjóra . – Jólakveðjur . Búið að láta Bændablaðið vita að við verðum hjá þeim og kveðja tilbúin fyrir miðla . – Félagatöl . Framkvæmdastjóri er að kalla eftir þeim svo hægt sé að greiða út styrki til aðildarfélaga fyrir áramót . – Formaður tilkynnir að fundir eru að klárast fyrir hátíðirnar og mun hann mæta á verðlagsnefndarfund fyrir jólafrí . – Búvörusamningar hafa verið samþykktir . – Verið er að skoða samkaup á varaafli , LK og BSE vinna þetta saman .